**ΔΕΛΤΙΟ ΤΥΠΟΥ**

Στο **1ο ΕΠΑΛ Πύλης** πραγματοποιήθηκε την **Τρίτη 08/03/2016** και ώρα **9:45 π.μ** ενημερωτική εκδήλωση με θέμα: **«Βία κατά των Γυναικών. Σπάστε τη σιωπή»** με ομιλήτριες την Κα Βασιλική Γκουγκουστάμου και την Κα Ευτυχία Ασλάνογλου, ψυχολόγο και κοινωνιολόγο του Κέντρου Συμβουλευτικής Υποστήριξης Γυναικών Θυμάτων Βίας του Δήμου Τρικκαίων

Τα θέματα των εισηγήσεων ήταν :

* Ο τρόπος λειτουργίας του Σ.Κ. και παρουσίαση των παρεχόμενων υπηρεσιών του.
* Οι διαστάσεις του φαινομένου της Βίας κατά των Γυναικών μέσα από στατιστικά στοιχεία, έρευνες, βιβλιογραφία, καθώς και από την προσωπική εμπειρία των στελεχών του Σ.Κ.
* Οι ψυχολογικές και σωματικές συνέπειες της βίας κατά των γυναικών για την γυναίκα- θύμα, για τα παιδιά που ζουν σε ένα κακοποιητικό περιβάλλον αλλά και για ολόκληρη την κοινωνία ως σύνολο,- εστιάζοντας κυρίως στην ενδοοικογενειακή βία.
* Οι λόγοι-ψυχολογικοί και κοινωνικοί- που εμποδίζουν μια γυναίκα θύμα βίας να απομακρυνθεί από το βίαιο περιβάλλον χωρίς την παροχή εξειδικευμένης βοήθειας.
* -Οι ευθύνες όλων μας απέναντι στο φαινόμενο της βίας κατά των γυναικών που αποτελεί καταπάτηση της ανθρώπινης αξιοπρέπειας και στην χειρότερη μορφή της καταπατά το δικαίωμα στη ζωή. Τρόποι με τους οποίους μπορεί η κοινωνία να αντιδράσει.

**Ο ΔΙΕΥΘΥΝΤΗΣ ΤΟΥ 1ου ΕΠΑ.Λ ΠΥΛΗΣ**

**ΤΣΙΟΥΝΗΣ ΣΤΕΦΑΝΟΣ**





